નવસારી નગરપાલિકા વિસ્તારમાં ચોમાસાની વિદાય સાથે જ પાણીની અછતની સમસ્યા શરુ થઇ ગઇ છે. નવસારીને જ્યાંથી પાણી પુરું પાડવામાં આવે છે તે દુધિયા તળાવમાં નહેરનું પાણી આવે છે. આ વર્ષે ઉકાઇ ડેમમાં પૂરતું પાણી ન હોવાથી નહેરનાં પાણીનાં રોટેશનનો ગાળો લંબાવી દેતા દુધિયા તળાવમાં પૂરતા પ્રમાણમાં પાણીનો જથ્થો રહેશે નહી. આ સંજોગોમાં નવસારી પાલિકા દ્વારા હાલનાં દિવસમાં માત્ર એક જ વખત પાણી આપવામાં આવી રહ્યું છે. એમાંયે કેટલાક વિસ્તારોમાં પાણી ઓછા પ્રેશરથી આવે છે. તો કેટલાક વિસ્તારોમાં પાણી આપવાનો સમય એટલો ઓક્વર્ડ છે કે લોકોને ઉજાગરા કરવાની નોબત આવી છે.